Document ID: /roh_data/filtered/swiss_laws_in_ROHinterleaved.jsonl.gz/36586

This text was translated from EN into Rumantsch Grischun.

(Art. 18 let. b LangA) In order to promote understanding between the linguistic communities, organisations and institutions may be granted financial assistance for:a. activities that serve to raise public awareness of plurilingualism by:1. promoting the practice, perception and appreciation of plurilingualism, and2. facilitating participation in plurilingual cultural activities;b. activities that serve to network actors involved in promoting understanding between linguistic communities by: 1. encouraging the exchange of knowledge and experiences, and2. establishing and maintaining cooperation.  The organisations and institutions must meet the following requirements:a. they must be active in at least two linguistic regions;b. they must be non-profit;c. they must have been carrying out awareness-raising and networking activities within the meaning of paragraph 1 for at least three years. The amount of financial assistance shall be calculated on the basis of:a. the type and significance of the activities; b. the quality and impact of the activities;c. own contributions and those of third parties. The financial assistance shall amount to a maximum of 50 per cent of the costs incurred by the organisation or institution in carrying out the activities. Up to 10 per cent of these costs claimed may be in respect of voluntary work carried out as the organisation or institution’s own contribution. Amended by No I of the O of 24 Aug. 2022, in force since 15 Sept. 2022 (AS 2022 488).

(art. 18 lit. b LLing) Cun l’intent da promover la chapientscha tranter las cuminanzas linguisticas pon vegnir concedids ad organisaziuns ed ad instituziuns agids finanzials per:a. activitads che gidan a sensibilisar la populaziun per la plurilinguitad, e quai cun:1. promover la pratica, la percepziun e la stima da la plurilinguitad, e2. pussibilitar la participaziun ad activitads culturalas plurilinguas;b. activitads che gidan a crear raits tranter ils acturs che s’engaschan per la chapientscha tranter las cuminanzas linguisticas, e quai cun:1. promover il barat da savida e d’experientschas, e2. etablir e tgirar la collavuraziun. Las organisaziuns e las instituziuns ston ademplir las suandantas premissas:a. ellas ston esser activas en almain duas regiuns linguisticas;b. ellas na dastgan avair naginas finamiras da rendita;c. ellas ston exequir dapi almain 3 onns activitads da sensibilisaziun e da creaziun da raits en il senn da l’alinea 1. L’autezza dals agids finanzials vegn calculada tenor:a. il gener e l’impurtanza da las activitads;b. la qualitad e l’effect da las activitads;c. las atgnas prestaziuns e las contribuziuns da terzas persunas. Ils agids finanzials importan maximalmain 50 pertschient dals custs che resultan per l’organisaziun u per l’instituziun tras l’execuziun da las activitads. La lavur en uffizi d’onur po vegnir resguardada sco atgna prestaziun fin ad in’autezza da maximalmain 10 pertschient da quests custs. Versiun tenor la cifra I da l’O dals 24 d’avust 2022, en vigur dapi ils 15 da sett. 2022 (AS 2022 488).